בודהיזם בישראל

מפגש מקוון בסדרת מפגשי שבילים רבים – דהרמה אחת: בכל העונות צפויים שיטפונות – את מה שוטפים השיטפונות?
2025-08-15 10:00 - 12:30 (Asia/Jerusalem) | מפגש מקוון
משתתפים: הנזיר המכובד פניננדו בהיקהו, ד״ר אורה סתר, ד״ר גידי איפרגן, אביגיל פן
מנחים: אילן לוטנברג ואבי פאר
“כיצד, אדון יקר [הכוונה לבודהה] חצית את השיטפון?”
“על ידי כך שלא עמדתי במקום, חבר, ולא דחפתי. “
“הכיצד, אדון יקר, חצית את השיטפון על ידי כך שלא עמדת במקום ולא דחפת ?”
“כאשר עמדתי במקום, חבר, שקעתי. כאשר דחפתי, נסחפתי.
כך חבר, על ידי כך שלא עמדתי במקום, ולא דחפתי, חציתי את השיטפון.”
(מתוך ‘הדרשה על חציית השיטפון’. ‘דברי הבודהה’, קרן ארבל. ההוצאה לאור של אוניברסיטת תל אביב)

“השיטפונות” הם אותם מצבי תודעה שסוחפים את האדם מבהירות, שלווה, הכלה וחופש. כאשר הם נוכחים בנו, אנו חווים קושי גדול, אי-וודאות מתמשכת, או אפילו תחושת טראומה.
בדרשה למעלה, השואל מעלה בפני הבודהה שאלה מעשית – כיצד ניתן לחצות את השיטפון?
תשובתו של הבודהה אינה פשוטה להבנה: “על ידי כך שלא עמדתי במקום, חבר, ולא דחפתי.” בכך, הבודהה מזכיר לנו את שני כיווני התגובה הנפוצים, כאשר אנו חווים תקופה של “שיטפון”:

או כניעה ו”עמידה במקום” (שמביאים אותנו ל”שקיעה” מנטלית)
או אי-קבלה ומאמץ “לדחוף’ אותם מאיתנו והלאה (שמביאים אותנו ל”הסחפות” מתמשכת משיטפון לשיטפון)

במפגש זה נשמע על גישות ופרשנויות שונות להבנת מושג השיטפון, ועל הדרכים לחציית השיטפונות הפרטיים שלנו, כפי שהן באות לידי ביטוי במסורות הבודהיסטיות השונות. נלמד מהן השיטות השונות (אמצעים מיומנים) אותן לימד הבודהה, שבעזרתן ניתן ליישם בחיינו את עדותו כהנחיה מעשית בעתות משבר – לא לעמוד במקום ולא לדחוף.

קורס קיץ עם אבי פאר: בודהא יקר - יש פחד בחיי, תגיד לי מה אפשר לעשות
2025-09-29 20:00 - 22:30 | מפגש מקוון
ספטמבר -אוקטובר 2025
ארבעה מפגשים שבועיים | החל מה-29.09.25, בימי שני , 22:30-20:00
קורס אונליין (באמצעות זום)
1 מפגש ספטמבר: 29.9 | 3 מפגשי אוקטובר : 13.10, 20.10, 27.10
שיחות רבות של הבודהא עוסקות במפגשיו עם אנשים המגיעים אליו עם שאלות ובקשה לייעוץ עקב אירוע ספציפי או תקופה קשה, שעוררו בהם פחד, אי-שקט ודאגות.
בחלק מהמקרים, אנשים מבקשים תשובה לגבי פחד ספציפי, במקרים אחרים הם אפילו לא מודעים לפחדים שקיימים בהם ומבקשים עצה כללית לחייהם.
האופן בו הבודהא מנווט את המפגשים, מגיב ומייעץ, מעורר השראה ומחשבה כאחד. אין “עצות כלליות”. התייחסותו מותאמת לאדם שפנה, למצבו הנפשי, ליכולותיו ולסיטואציה הספציפית.
בקורס קיץ זה נעבור על מספר סוטרות (שיחות) כאלה העוסקות בסוגי פחד שונים ונחקור אותן לעומק, כדי למצוא את הרלבנטיות שלהם לתקופתנו ולכל אחד ואחת מאיתנו:

כיצד פחדים וסכנות נתפסים ונחווים-מה סובייקטיבי ומה אובייקטיבי (סוטרת ‘סכנות’)
מדוע לא כל הכפופים למוות, חוששים ונבהלים ממנו (סוטרת ‘היעדר פחד’)
הפחד לשכוח את מה שלמדנו ותרגלנו, דווקא ברגעי מבחן (סוטרת ‘מאהאנאמה’)
מדוע לחיות כפי שאנו מאמינים שנכון, לא מספיק. מה צריך לדעת (סוטרת ‘חקיין הכלב’)

המפגשים משלבים תרגול מדיטציה מונחה, אפשרות לשיתוף ושאלות, והרצאה על נושאי הקורס , בדגש על יישומם בחיי היומיום.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
להאזנה לשיחות על בודהיזם של אבי פאר ביוטיוב- לחץ/י כאן
מחיר: 320 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

מפגש מקוון בסדרת מפגשי שבילים רבים – דהרמה אחת: הגדרות ללא גדרות – על הריקות במלואה
2025-10-17 10:00 - 12:30 | מפגש מקוון
משתתפים: הנזיר קארצון (יקי פלט), פרופ׳ יעקב רז, ד״ר סטיבן פולדר, ד״ר ערן לייש
מנחים: אילן לוטנברג ואבי פאר
“השמיטה, היא ההפנמה שמעולם לא היה מה לתפוש
כאשר כל מה שנתפש הינו אלא ארעיות וחסר מהות
ורק ההיאחזות היא המפיחה בו את עצמיותו
ללא התפישה לא היה כלל
וגם השמיטה אינה
השמיטה היא
חדלון
כל תנועת התודעה
האחיזה או ההדיפה
השמיטה אינה ההפך של ההיאחזות
השמיטה מאיינת את ההיאחזות מן השורש
מכיוון שמלכתחילה לא היה במה להיאחז
וכך גם אין מה לשמוט
אפשר פשוט לנוח.”
(שלמה בזם)
“ריקות” (סונייטא בפאלי, שונייטא בסנסקריט) הינו מושג מרכזי בבודהיזם, במיוחד בזרמים של המהאיאנה, אשר מתאר את הטבע האולטימטיבי של המציאות ושל כל “הדברים” (התופעות) – כנעדרי מהות מצד עצמם, וללא קיום מתמשך, נפרד ולא מותנה.
ישנם אתגרים בהבנת ובהפנמת הריקות. קשה לפעמים להבין רעיון פילוסופי שמנוגד לאינטואיציה הטבעית של קיום עצמאי וקבוע. ישנן גם ביקורות שטוענות כי הדגש על ריקות עלול להוביל לפסיביות או לניכור רגשי.
יש המתייחסים אליו כמושג פילוסופי ותיאורטי בלבד מבית מדרשו של הבודהה, שאין בינו ובין חיי היומיום שלנו כהוא זה. אבל, על פי הגישה הבודהיסטית, הבנה נכונה והפנמה מעמיקה של מושג הריקות, מהווים את הבסיס ליצירת חופש, משמעות ואיכות חיים מטיבה.
במפגש זה נלמד על ההבנה הבודהיסטית של ”ריקות התופעות” ונתייחס לנושאים כמו:

רמות הבנה שונות של “ריקות התופעות”
”ריקות מקיום עצמי” במונחים פרקטיים
כיצד הבנת הריקות מביאה משמעות וערך בחיינו
הקשר ההכרחי בין ריקות לבין חמלה
אם הכל “ריק” – מדוע זה מרגיש כל כך “מלא”

יחד במחסה הבודהה, דהרמה וסנגהה: 3 או 6 שבועות בריטריט סתיו קבוצתי בשירות
2025-10-29 14:30 - 16:00 | עין דור, עין דור, עין דור
זוהי הזדמנות ייחודית לשהות ארוכה בעין דור: לשלב בין תרגול יחד ולבד, לאורך זמן וכחלק מסנגהה קטנה, בליווי ותמיכה במרכז תובנה.
בריטריט זה נשלב בין תרגול פורמלי ושעות בשתיקה לבין כ-5 שעות עשייה יומית במרכז, שתתמוך בטיפוחו ובמימוש הפוטנציאל שלו לתמיכה בעשרות רבות של מתרגלות ומתרגלים מדי שבוע.

מסגרת התרגול

שלוש ישיבות משותפות ביום.
הקשבה מדי ערב לשיחות דהרמה ושיח משותף.
יום בשבוע יוקדש לתרגול בשתיקה מלאה.
כחמש שעות עשייה בפעולה ביום במשימות שונות במרכז תובנה

שתיקה תישמר מדי ערב לאחר התרגול האחרון ועד לארוחת הצהריים שלמחרת, לטובת העמקת התרגול והשקט.

ליווי דהרמי
שיחה אישית מדי שבוע עם המורה המלווה שימי לוי, פגישה קבוצתית עם מורה / מנחה במהלך השבוע.

הריטריט יחל בישיבה במסגרת קבוצתית, בכניסה והעמקה אל התרגול בתוך מרחב משותף ותומך, ולאחריו כניסה עם הנחייה לתרגול בשילוב עשייה.
ב 29.10 בסמינר הדהרמה בהנחיית סטיבן פולדר ולילה קמחי
המתחילים ב 19.11 יחלו בסופ”ש ארוך בהנחיית שימי לוי ישובי.

תנאי לינה
לינה בבניין 7, בחדר לבד.

תהליך הרישום

כדי להגיש בקשה להצטרף, יש למלא את טופס ההרשמה שבראש עמוד זה. לאחר קבלת פרטיך ניצור קשר במייל.
שיחה עם שימי לוי, המורה המלווה של המרכז ו/או עם תמי ברקאי מנהלת מרכז עין דור, יהיו חלק מתהליך ההרשמה והקבלה לריטריט זה.

*נא לציין בהערות בטופס לאיזה משך ריטריט ברצונך להירשם ומאיזה תאריך הגעה

נציין כי תינתן עדיפות למתרגלות/ים עם ניסיון משמעותי, ולמתנדבות/ים בתובנה.

סופ״ש קצר (ה' עד שבת) של ויפאסנה - אלה טולנאי וסנדיה בר קמה - לבעלי/ות ניסיון קודם
2025-10-30 11:00 - 18:00 | עין דור, עין דור, עין דור
הערה חשובה: הסופ”ש יתקיים במקביל לסמינר דהרמה, שהוא בדיבור.
על כן המרחב לא יהיה שקט במלואו כמו בריטריט רגיל.

*יש מקום בשירות למנהל/ת קורס בעל/ת ניסיון – אנא צרו קשר עם יעל: yael@tovana.org.il

ריטריט ויפאסנה, דיבור מיטיב, חקירה והקשבה
ריטריט הסופ”ש הזה הוא ריטריט ייחודי בו נשלב עם השקט ותרגול המדיטציה פרקי זמן של תרגול קצר בשיח והקשבה.
בפרקי הזמן המיועדים לכך נתרגל אחת ליום בשלשות שיח והקשבה על פי עקרונות דיבור מיטיב והקשבה הנוכחת.
תרגולי הדיבור הם אופציונליים וניתן יהיה לבחור לתרגל בשתיקה.
שאר הזמן יוקדש להעמקה בתרגול בשתיקה ושיחות דהרמה.
ריטריט זה הוא הזדמנות להביא לתוך המרחב השקט והמודע חקירה ערה של מהו דיבור מיטיב על פי הדרך הבודהיסטית ומרחב תומך להתנסות חיה לתרגול של נוכחות בשיח והקשבה דרך עקרונות של האטה, אמון, עדינות ודיבור כנה ומחובר ללב.
במקביל לריטריט יתקיים סמינר דהרמה שאינו בשתיקה, המרחבים המשותפים יהיו שקטים אך האווירה תכלול יוגים מדברים.

מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

ריטריט זן מדברי עם דהרמה מאסטר ג'ורג' האזלבאוואר
2025-10-30 12:00 - 14:00 | חולות מקמן, חולות מקמן, צומת משאבי שדה
מה עושים בריטריט ?
הפעילות בסדנה משלבת הדרכה אישית על ידי המאסטר, יחד עם סדר יום קבוצתי. הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות וארוחות מסורתיות. סדר היום מובנה מראש וכולל הפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות וכן שיחה אישית בין המורה לתלמיד

קורסנגהא עם אבי פאר: מבט אל ההתהוות המותנית כגישה פסיכולוגית ומעשית
2025-11-03 20:00 - 22:30 | מפגש מקוון
נובמבר-דצמבר 2025
מבט אל ההתהוות המותנית כגישה פסיכולוגית ומעשית
שמונה מפגשים שבועיים | החל מה-03.11.25, בימי שני, 20:00-22:30
קורס אונליין (באמצעות זום)
(4 מפגשי נובמבר: 3.11, 10.11, 17.11, 24.11 | 4 מפגשי דצמבר: 1.12, 8.12, 22.12, 29.12 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס נובמבר-דצמבר 2025:

המסורת מספרת שכאשר הבודהה הגשים התעוררות מלאה, הוא בבת אחת ראה את רשת הסיבות והתנאים המהווים את הבסיס לחוויה האנושית-מערבולת של אירועים פיזיים ומנטליים אשר חוזרים על עצמם שוב ושוב, ובכך יוצרים דוקהא (סבל).
תובנה זו מכונה פָּטִיצָּ’ה-סמוּפָּאדָה, כלומר “התהוות מותנית” . הבודהה ראה בה חוק אוניברסלי המושל בהכרה האנושית, בתפיסה ובפעולה ומתאר את הדרך שבה עולמנו הפרטי נבנה ונוצר, מרגע לרגע.
מעגל 12 החוליות של ”ההתהוות המותנית” מציג את התובנה הבודהיסטית העמוקה ביותר לגבי הדרך הפסיכולוגית שבה מתנהלת התודעה האנושית, בתפיסה ובפעולה וכיצד עולמנו הפרטי נבנה ונוצר, מרגע לרגע.
נאמר על ”ההתהוות המותנית” שהיא אחד הלימודים המכריעים אודות השחרור, כיוון שהיא מציגה לא רק את האופן בו הסבל מתעורר ונוצר בתודעה ובחיינו, אלא גם על האופן בו ניתן להביא את אותו סבל לכדי עצירה ולהגשמה של חופש.
בקורסנגהא זה נכיר את מרכיבי ‘ההתהוות המותנית”, הקשרים וההתניות ביניהם, כגישה פסיכולוגית ומעשית . נעזר במושגים והגדרות אלו ככלים לבחינת המניעים העמוקים להתנהלותנו וליצירת שינוי מיטיב בחיינו.

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

הכבישים הסואנים של התודעה ריטריט יום של התבוננות משחררת במחשבות
2025-11-14 09:00 - 17:00 | מלון נווה שלום
“לנוכח הכרתך במה שאמיתי, וחשוב מכך – במה שלא אמיתי,
הלא-אמיתי חדל להטריד אותך.”
(יונתן הריסון, מתוך “להכיר במציאות לדעת שלווה”)
​
יש כבישים סואנים מאוד, שנדיר לראותם דוממים, ללא תנועה. פעם חייתי מעל כביש כזה, שהיה שקט רק ביום כיפור או כשעצרו את התנועה בשל חפץ חשוד.
לפעמים התודעה שלנו נדמית לכביש כזה, סואן מאוד, שתנועת המחשבות בו מהירה ורועשת. גם כשאנו מזהים את תנועת המחשבות המהירה, ואפילו כשאנו מודעים לכך שהתכנים או צורות החשיבה אינם תומכים בחופש וברווחה, עדיין קשה מאוד לפעמים ליצור מרווח של יציבות פנימית וחוסן, למול תנועת המחשבות.
האם יש דרכים מעשיות לרקום עם המחשבות שלנו ושל אחרים מערכת יחסים אחרת, בריאה, מפוכחת וחומלת יותר? האם ייתכן שהמחשבות ימשיכו בתנועתן אך אנחנו נהיה פחות מופעלים מהן? באילו תנאים תנועת המחשבות מואטת ונרגעת, או נרתמת באופן מיטיב לצמיחה, שחרור ופעולה מיטיבה בעולם?
בריטריט-יום זה נתאמן במספר דרכים אפקטיביות להפחתת ה”רעש” התודעתי ולמיסוס ההזדהות עם תוכן המחשבות. נשתדל להכיר במה שלא אמיתי, ונראה אם הוא יכול להטריד אותנו פחות.
נקרא בדרשות מפורסמות של הבודהה על עבודה עם מחשבות, נראה אם וכיצד הן יכולות להיות רלוונטיות לחיינו, ונכיר גם שיטות עבודה חדשות יותר לשחרור מהזדהות כובלת עם מחשבות.
יום התרגול מתאים לבעלי ניסיון קודם במדיטציה וגם לחסרי ניסיון קודם.
כל מה שקראתם עכשיו הוא רצף של מחשבות. האם שמתם לב לכך? איך הושפעתם ממנו?

יחד במחסה הבודהה, דהרמה וסנגהה: 4 שבועות בריטריט סתיו קבוצתי בשירות
2025-11-19 14:30 - 16:30 | עין דור, עין דור, עין דור
להיות יחד במחסה הבודהה, דהרמה וסנגהה ולשלב תירגול בחיי יומיום – בעינים טובות

19.11 עד 11.12
ניתן יהיה להמשיך לריטריט חנוכה שמתחיל ב 12.12

זוהי הזדמנות ייחודית לשהות ארוכה בעין דור: לשלב בין תרגול יחד ולבד, לאורך זמן וכחלק מסנגהה קטנה, בליווי ותמיכה במרכז תובנה.
בריטריט זה נשלב בין תרגול פורמלי ושעות בשתיקה לבין כ-5 שעות עשייה יומית במרכז, שתתמוך בטיפוחו ובמימוש הפוטנציאל שלו לתמיכה בעשרות רבות של מתרגלות ומתרגלים מדי שבוע.

מסגרת התרגול

שלוש ישיבות משותפות ביום.
הקשבה מדי ערב לשיחות דהרמה ושיח משותף.
יום בשבוע יוקדש לתרגול בשתיקה מלאה.
כחמש שעות עשייה בפעולה ביום במשימות שונות במרכז תובנה

שתיקה תישמר מדי ערב לאחר התרגול האחרון ועד לארוחת הצהריים שלמחרת, לטובת העמקת התרגול והשקט.

ליווי דהרמי
שיחה אישית וקבוצתית מדי שבוע עם המורה המלווה שימי לוי, פגישה קבוצתית נוספת עם מורה / מנחה במהלך השבוע.

הריטריט יחל בישיבה במסגרת קבוצתית, בכניסה והעמקה אל התרגול בתוך מרחב משותף ותומך, ולאחריו כניסה עם הנחייה לתרגול בשילוב עשייה.
ב 19.11 בסופ”ש ארוך בהנחיית שימי לוי ואסף סטי אל-בר

ריטריט קצר בנושא השתוות הנפש (Equanimity) - סטיבן פולדר ואודליה וינברג בסיוע נטע לוי - לבעלי/ות ניסיון קודם
2025-12-02 14:30 - 17:30 | עין דור, עין דור, עין דור
קורס סוף שבוע ארוך בנושא השתוות הנפש בהנחיית סטיבן פולדר
Equanimity: Dancing with Uncontrollable Life

כאשר תלמידיו של הבודהה נאספו לשמוע את מילותיו האחרונות, הוא אמר בין השאר: היו אי לעצמכם’. איכויות אלה של עצמאות, שקט ויציבות נדרשות במיוחד בתקופות של אי-ודאות, חרדה, קונפליקט וקושי. אבל איך נוכל להישאר שקטים, ובכל זאת להשמיע את קולנו, בכל זאת לצאת ולפעול למען שינוי בעולם? האם האי אינו גם דימוי של נפרדות בשעה שמה שאנחנו בעצם רוצים זה שתרגול תשומת לב יחזיר את החיבור האינטימי שלנו לחיים? ואם כך, כיצד נוכל להמנע מלחוש רוגז, מלהיות מוצפים משטף הנסיבות הכוללות סכסוך, עוולות וסבל? כיצד נוכל לפתח הגנה שאינה נשענת על שריון חיצוני ועור עבה?
התשובה היא בלימוד העוצמתי והנשגב של איזון פנימי. זהו לימוד מרכזי: האיזון הפנימי היא אחת מהברהמה ויהאראס, האיכויות חסרות הגבולות של הלב, וזהו גם הרכיב האחרון והגבוה ביותר של אברי ההתעוררות. זו היכולת שלנו להיות קלילים וחופשיים ולרקוד עם שינוי. איך נוכל לתרגל ולטפח איכות זו?

מפגש מקוון בסדרת מפגשי שבילים רבים – דהרמה אחת: אני רק שאלה: למה אני מרגיש.ה תקוע?
2025-12-12 10:00 - 12:30 | מפגש מקוון
משתתפים: הנזיר קארצון (יקי פלט), ד״ר אורה סתר, ד״ר אסף סטי אל-בר, שרון חסיד אדמוני
מנחים: אילן לוטנברג ואבי פאר
“ללמוד את דרך הבודהה – פירושו של דבר ללמוד את עצמך.
ללמוד את עצמך – פירושו של דבר לשכוח את עצמך.
לשכוח את עצמך – פירושו של דבר להיות מוגשם על ידי ריבוא הדברים.
להיות מוגשם על ידי ריבוא הדברים – פירושו לשמוט גוף-נפש שלך ושל אחרים
עקבות ההתעוררות נמוגים, והתעוררות חסרת עקבות שבה ונגלית לעד.”
(מתוך “מורה הזן דוגן – מבחר כתבים”, איתן בולוקן. הוצאת מגנוס)
קרוב לוודאי שמרבית קוראי הטקסט הזה נמנים על אלו המחפשים דרך לחופש, שלווה, שמחה, תחושת ערך עצמי והגשמה. ועדיין, מרביתנו לא ממש מרוצים ממצבנו וממשיכים לשאול: “למה אני מרגיש.ה תקוע.ה?”
הדרך הבודהיסטית אינה מסתפקת בהצעת תשובות לשאלה הקיומית הזו, אלא מציעה לנו לחקור מהו מקור הנטייה “לתקוע יתד” ולהתמיד בניסיוננו לייצר קביעות.
בהיותה דרך מעשית, מוצעות לנו גם תשובות לשאלה נוספת וחשובה לא פחות: כיצד ניתן להשתחרר ממצב זה? כיצד נאפשר לעצמנו “להיכנס לזרם” – לזרם החיים האלו ממש, בדרך הדהרמה?
התשובות שמוצעות לנו, שונות זו מזו, לפעמים אפילו נראות סותרות או לא מובנות. זאת מכיוון שהן מותאמות ליכולות ולמאפיינים השונים של ההולכים.ות בדרך. רק אנו יודעים מה נכון עבורנו – ולכן, תפקידנו לשמוע אותן, לבחור ביניהן את הדרך המטיבה לנו וליישם אותה בחיינו.
במפגש זה נשמע על גישות ופרשנויות שונות לשאלות האלו – כפי שהן באות לידי ביטוי במסורות הבודהיסטיות השונות.

ריטריט חנוכה - יהל אביגור ולילה קמחי בסיוע אסף פדרמן - לבעלי/ות ניסיון קודם
2025-12-12 14:30 - 17:00 | עין דור, עין דור, עין דור
בריטריט זה ישנה אפשרות להארכה – לתרגול אישי נתמך ולריטריט קבוצתי נוסף, לבעלי ניסיון מתאים

מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

סופ״ש ארוך (ד'-שבת) של ויפאסנה - יהל אביגור וקרן ארבל - למתרגלות/ים ותיקות/ים
2025-12-24 14:30 - 17:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

סופ״ש ארוך (ד' עד שבת) של ויפאסנה לקהילה הגאה - מגדר, הגדרות וחמלה - סנדיה בר קמה ואודליה ויינברג, בסיוע נטע לוי
2025-12-31 14:30 - 17:00 | עין דור, עין דור, עין דור
מגדר, הגדרות וחמלה
ריטריט ויפאסנה לקהילה הגאה
עם סנדיה בר-קמה ואודליה ויינברג, בסיוע נטע לוי

“אל לנו לבטל את ההתייחסות לזהויות במאמצינו להתעוררות רוחנית.
ההיפך הוא הנכון, עלינו לחקור את הזהויות בדרכנו להארה.
זהות היא לא רק פוליטית, היא גם מכילה את הטבע האמיתי שלנו כשהיא נטולה מהעיוותים שאנו משייכים לה”.
Zenju Earthlyn Manuel

הדרך הבודהיסטית (הדהרמה) היא אוסף של תפיסות ותירגולים המכוונים לשחרור מסבל ולחירות.
תחושת שוני או חריגות גורמות לסבל רב למי שגדלו בחברה שבה חריגוּת נתפסת כתופעה שלילית, מפחידה ואף מעוררת אלימות. רבות’ים מאיתנו הפנימו את המסרים השליליים והפוגעניים שספגנו בשנות הילדוּת וההתבגרות.
המדיטציה והתרגול עוזרים לנו לייצר “סם שכנגד” להומופוביה המופנמת, לרתיעה מלהיות שונה, ולַפַּחד מהוקעה חברתית; הם עוזרים לנו לקבל ולאמץ אל ליבנו את עצמנו – כפי שאנחנו (ברגע זה).
היכולת לראות את עצמנו בעיניים חומלות מתפתחות ומתחזקות עם תרגול המדיטציה. הכלים שמציעה הוויפאסנה – ההתבוננות השקטה, החקירה של הנשימה, של תחושות הגוף ושל מצבי התודעה השונים, פיתוח איכויות של חמלה – כל אלה תורמים ליכולת שלנו לחיות בשלום עם עצמנו ועם הסביבה, ליכולת שלנו לפתח אינטימיות עם עצמנו ועם הזולת.
“האושר שלנו תלוי גם בכמה אנחנו מסוגלים לאהוב, את עצמנו ואת הזולת. אם אנחנו כלואים בתוך הפחד שלנו אנחנו סובלים מאוד“, אומר ג’ק קורנפילד, אחד מהמורים הבכירים לוויפאסנה במערב.
הזהויות שלנו מעניקות לנו ביטחון, תחושת ודאות ושייכות, אבל יש להן מחיר. מצד אחד, הדרך הבודהיסטית מדברת על שחרור וחופש מזהויות, מצד שני, על התייחסות נבונה ומשחררת אל הזהות (Upaya). יש כביכול מתח בין זהות לבין אי-הזדהות.
איך תהליכי שחרור מזהות לא יובילו לדחייה, להתכחשות ולמעקפים רגשיים?
כיצד אפשר לקבל ולחבק את הזהות השונַה בלי ליצור היאחזות?
איך לחיות בשלום עם המגדר וההגדרה שלי, יחד עם ההבנה שהגדרות אלה הן אשלייתיות במהותן?
כיצד לאמץ ולחזק את הזהות הייחודית והשונה שלי – יחד עם היכולת להתרחב אל מעבר לגבולות העצמי?
הזהות האנושית מורכבת מאוסף של מרכיבים (skandhas), שהדרך הבודהיסטית מזמינה אותנו לחקור ללא הזדהות כ’אני’ ו’שלי’ מחד, וללא דחייה וסלידה מאידך. אי-הזדהות משמעה לעשות שלום עם היש.
כל הזהויות שלנו הן שוות-ערך, כולן מכובדות וראויות באותה המידה, וכולן ריקות מעצמיות ומ”אמת” באותה המידה. חופש זה לא שלא יהיו יותר זהויות, חופש משמעו לא להיות כבול’ה על ידי הזהויות האלה.
הריטריט מהווה ‘מרחב מוגן’ שבו אפשר לגעת בעולמנו הפנימי, לחוות את האיכות חסרת הגבולות של הלב ואת היכולת שלנו לאהוב, לחמול, לשמוח ולהביא ריפוי.
מהות מדיטציית הוויפאסנה היא לחקור את מה שגורם לנו לסבל ואיך להשתחרר ממנו. הזהות וההגדרה שלנו יכולות להוות גורם לסבל עמוק – או יכולות להיות שער לתובנות טרנספורמטיביות, להתעוררות ולחופש; שער לחיים של שלווה והרמוניה עם עצמי ועם העולם, לתחושת ביטחון והעצמה אישית ולאהבה חובקת כל.

כיצד לנווט ספקות עם סרקונג רינפוצ'ה
2026-01-01 19:30 - 21:30 | ביתה של מיכל רון תל אביב
כיצד לנווט ספקות
לעיתים, דווקא ברגעים הכי פשוטים – כשאנחנו בוחרים מסלול לימודים, מתלבטים בעבודה, או שואלים את עצמנו אם להישאר בזוגיות – הספק מתגנב פנימה. לעיתים ספק קשה, לעיתים ספק קל, אבל תמיד נוכח. אנו חשים מבולבלים, חסרי יכולת להחליט. זהו הספק השלילי.
הספק השלילי הזה לא רק עוצר אותנו – הוא מכרסם בביטחון העצמי שלנו, משאיר אותנו בתחושת חוסר שליטה, ומונע מאיתנו לשאול את השאלות שבאמת חשובות. הוא נולד מהפחד לטעות, מהקושי לסמוך על עצמנו, ומרחיק אותנו מהחיים שאנחנו באמת רוצים לחיות.
אולם, יש גם ספק אחר – ספק חיובי. הספק החיובי הוא כמו מנורה שמאירה שבילים חדשים. הוא לא עוצר אותנו – הוא מזמין אותנו לצעוד קדימה. הוא מעורר סקרנות, פותח פתח לחקירה, ומלמד אותנו לא לקבל שום דבר כמובן מאליו. הבודהה עצמו עודד אותנו: אל תאמינו לכל מה שנאמר לכם – בדקו, חקרו, גלו בעצמכם.
ספק חיובי עוזר לנו לבנות הבנה אמיתית ולפתח חוכמה מתוך מסע של בירור וחקירה אישית. הוא מתמיר אותנו מתלמידים שקופים, שמקבלים את הדברים כפשוטם, לאנשים בעלי מחשבה עצמית, מודעות ועומק.
במפגש הערב נלמד מצנשאב סרקונג רינפוצ’ה כיצד להפוך את הספק מכלי מעכֵּב – לכלי מעורר. נחקור כיצד להשתמש בו כדי להעמיק, להבין, ולצעוד בדרך רוחנית שמבוססת על בירור כן ואמיתי. זהו מסע – ואתם מוזמנים לצעוד בו איתנו.

מקום להתאבל מפגש פסיכודרמה חודשי בהנחיית מאיה לאוב
2026-01-08 19:00 - 22:00 | מרכז גוף והנפש, מרכז גוף והנפש, רמת השרון
אבל זו מיומנות: המיומנות להמשיך לאהוב את מי שמת גם כשהלב שבור. זו התנועה הנגדית להתקשחות הלב, התנתקות או הצפה. זו האפשרות להסתובב עם לב פתוח, למרות הכאב, ואולי בזכותו, להוקיר ולהודות על החיים עצמם, הכוללים את היצורים החיים והמתים.
מפגשי ״מקום להתאבל״ מתקיימים אחת לחודש, בערב יום חמישי האחרון בחודש, במרכז גוף נפש ברמת השרון.

אין מדובר בקבוצה קבועה אלא במפגשים חד פעמיים. ניתן להגיע למפגשים רבים, אך אין רצף קבוצתי או תהליכי. ​במהלך הערב נעשה שימוש בטכניקות הפסיכודרמה על מנת לפגוש את מתינו – דרך משחקי תפקידים, ביניהם חילופי תפקידים בין החיים ובין המתים, טכניקת הכיסא הריק, כפילים ועוד. בכל חודש אדם אחד או שניים (״הפרוטגוניסטים״) יעמדו במרכז הפגישה, בעוד שאר הנוכחים משתתפים כקהל העדים.
אדם יכול לבוא על מנת להביע את אהבתו וגעגועיו, אחרת יכולה לבוא על מנת לסגור חשבונות שנותרו פתוחים, לומר סליחה או לקבל סליחה שלא ניתנה בזמנה. יכול אדם לבוא לקונן את שלא בכה שנים רבות, או לבכות פרידה שהתרחשה רק לאחרונה, ועוד אי אפשר לתפוס את ההעדר. ניתן להגיע מוכנים עם תכנים שחשבתן עליהם מראש או בשטף ספונטני של מה שיצא.​

ה​פסיכודרמה היא דרך מופלאה לשמור על קשר עם מי שמת, להרגיש אותו שוב, לחוות אותו מחוץ למחשבות שבתודעתי. זהו כלי קבוצתי, המייצר חוויה שאינה הרגלית, השונה משיח פנימי. אפילו אם ממש מדמיינים ומרגישים את המתים בתוכנו, כאשר המפגש יוצא מחוץ לגבולות הפנימיים של אדם בינו לבין עצמו, בנוכחות אנשים אחרים ובאמצעות חילופי תפקידים, ממד חוויתי נוסף נוצר, ובו גם אפשרות חדשה לעיבוד, אולי גם לשחרור והתרה.

חופש בכל מצב - סופ"ש מדיטציה במסורת מורה הזן תיך נאת האן
2026-01-09 09:45 - 16:00 | מרכז רוחני נווה שלום, נווה שלום
חופש בכל מצב: ריטריט סופ”ש ללא לינה
בהנחיית חגית הרמון ודורית שיפין

לפרטים נוספים והרשמה: https://forms.gle/kL5x6C9cpQokKciu5
ליצירת קשר: בכל עניין הנוגע להרשמה, אנא כיתבו לצוות ההרשמה שלנו – למייל: sangha.anan@gmail.com.
“חופש אינו ניתן לנו על ידי אף אחד. עלינו לטפח אותו בעצמנו.” – תיך נאת האן.
בכל מצב או מקום שבו נמצא את עצמנו, אם יש לנו אפשרות למצוא חופש, נסבול פחות, ואף נחווה אושר.
החופש הזה הוא חוויה פנימית של אי-היאחזות ושל חיבור לכוונה העמוקה ביותר שלנו.
חופש ממה? ממצבי תודעה מתעתעים – כעס, השתוקקות, ייאוש.
יש להם מקום, אבל אנחנו רוצים להיות חופשיים לחיות ולפעול מפרספקטיבה רחבה יותר, יחד עם ראייה נכוחה של המציאות.
חגית הרמון (צ’אן טהאי ניים)
מתרגלת ולומדת את הדהרמה משנת 1998. הוסמכה כנזירה בפלאם ווילאג’ בשנת 2003, וכמורת דהרמה במסורת של מורה הזן תיך נאת האן בשנת 2011. לקחה חלק בריטריטים רבים בפלאם ווילאג’ וגם במסעות לימוד של תיך נאת האן ושל תלמידיו ברחבי העולם. משנת 2015 מתרגלת ומלמדת בישראל, מבוגרים וגם ילדים, ובאותה שנה גם הקימה, בשיתוף עם חברים.ות לדרך, את סנגהת ענן בתל אביב. תרגמה לעברית, יחד עם אסנת הופמן, את ספריו של תיך נאת האן ‘אמנות החיים’ ו’זן ואמנות הצלת הפלנטה’. מטפלת בשיטת IFS, טיפול מבוסס מיינדפולנס, הנהגה פנימית ותיאוריית מערכות.
דורית שיפין (הרמוניה אמיתית ונעלה)
דורית שיפין מתרגלת במסורת כפר שזיף (פלאם וילג’) משנת 2001.
כתלמידה של מורה הזן תיך נאת האן הצטרפה דורית בשנת 2015 למסדר ל”ב אחד (order of interbeing)
ובשנת 2022 הוסמכה כמורת דהרמה מטעם הקהילה הבין לאומית של כפר שזיף.
דורית, אמא לשלושה וסבתא לארבעה, חברה פעילה בסנגה הארצית במסורת כפר שזיף,
מנחה קבוצת תרגול שבועית בנווה שלום~ווחאת אל סלאם (מקום מגוריה ב 39 השנים האחרונות),
ושותפה, (יחד עם חברות וחברי הסנגה), בארגון ובהנחיית ימי תרגול וריטריטים בישראל בעשרים השנים האחרונות.
דורית היא גם מורה ותיקה ליוגה המשלבת לימוד ותרגול מיינדפולנס בעבודתה כמורה לאוכלוסיות שונות,
מורה מוסמכת ל-MBSR – תוכנית להפחתת לחץ מבוססת מיינדפולנס – וחברה בצוות הכשרת מנחים לתוכנית.

לרקוד עם השדים עם אביגיל פן
2026-01-12 18:00 - 20:30 | מפגש מקוון
מארה, אדון התשוקות
מלך הדעיכה והמוות,
אלף השדים שלך גם הם
עדים לי, ואני קד להם ולך קידה עמוקה
ואני עד לכל אלה.
אם זה אז ההוא.
אם זה אז הכל לא פחות.
יד על האדמה, והרי לך כל העולם
ואז ידי יכולה לדעת אדמה.
מתוך ‘כך שמעתי’, יעקב רז
בקורס זה נעמיק בסיפורים מן המסורת הבודהיסטית וממסורות סמוכות, המתארים את המפגש הדרמטי בין הבודהה לבין מארה.
מארה השד הבא לעורר בו פחדים, תאווה ובלבול, דמות הצל או המפלצת מופיעה באין-ספור סיפורים כסימבול רב עוצמה לצללים שבתודעה – הפחדים, ההשתוקקויות והכוחות האפלים המלווים אותנו.
נבקש להתוודע לסוגי המכשולים וההזדמנויות שמציבים בפנינו השדים הפנימיים שלנו. נלמד להישיר אליהם מבט, להכיר את פניהם המשתנים, ולבחון כיצד עצם המפגש עימם עשוי להפוך למרחב של השראה, חמלה וטרנספורמציה.
באמצעות תרגול מדיטציה, קריאה בטקסטים וחקירה ערה של חיינו, נתבונן באופנים שבהם מופיעים בנו האור והצל. מה אנו מעדיפים לא לראות? מאילו איזורים ואיכויות אנו נרתעים? וכיצד נוכל ללמוד ללכת יחד עם הצללים, להאיר אותם באור עדין, לגעת בהם, לנשום לתוכם, ולגלות שהם אינם רק מכשול אלא גם פתח?
נתאמן בשהיה באי-ודאות, נסכים להאזין לכאב, לפחד, לעצב ולכעס — ולתת להם מקום בגופנו, בלבנו ובתודעתנו. מתוך ההסכמה לפגוש את הצללים, נגלה אולי את האפשרות למנוחה וליציבות גם בעין הסערה.

קורסנגהא עם אבי פאר: איך נדע שאנו בדרך - הקריטריונים לבדיקה ויישום
2026-01-12 20:00 - 22:30 | מפגש מקוון
ינואר-פברואר 2026
מבט אל ההתהוות המותנית כגישה פסיכולוגית ומעשית
שמונה מפגשים שבועיים | החל מה-12.01.26, בימי שני, 20:00-22:30
קורס אונליין (באמצעות זום)
(4 מפגשי ינואר: 5.1, 12.1, 19.1, 26.1| 4 מפגשי פברואר: 2.2, 9.2, 16.2, 23.2 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס ינואר-פברואר 2026:

הניסיון ליישם בחיינו את הדרך הבודהיסטית (דהארמה), עשוי להיות מבלבל ואף מתסכל.
מורים שונים ומסורות בודהיסטיות שונות מציעים לנו ליישם גישות וקריטריונים שלעיתים נראים אפילו כסותרים זה את זה.
לכן, חשוב שיהיו לנו קריטריונים ברורים ומעשיים שבעזרתם נוכל לבחון בעצמנו כל לימוד, פרשנות או מסורת, כדי:

לבחון את נתיבנו האישי בכל שלב
להתאים ולדייק במידת הצורך-, בהתאם ליכולותינו ומגבלותינו
לדעת להתאושש ולצמוח, דווקא מטעויות וכישלונות
לאפשר לנו לבדוק האם הלימוד וההנחיות שקיבלנו הם בהלימה עם הדהרמה – ההוראה האותנטית של הבודהה

בקורסנגהא זה נכיר כלים שונים שיאפשרו לנו בדיקה עצמית כזו:

הנחיות למבולבלים- איך לקבוע מה מועיל, מה מזיק, במה להאמין (סוטרת קאלאמה)
קריטריונים הקשורים לטיהור התודעה -שבעת ההיטהרויות (סוטרת ראטהא-ויניטה )
האם הדרך שלנו בהלימה עם הדהרמה – ארבעה קריטריונים לבחינה (בודהדאסה)
מה משותף לכל המסורות הבודהיסטיות -ארבעת חותמי הדהרמה

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

המגרש הביתי: דהרמה במערכות יחסים - עם ענבל הללי בלס
2026-01-13 09:00 - 12:00 | מפגש מקוון
מערכות היחסים הקרובות בחיינו הן שדה אימון עשיר ומאתגר. לא פעם במערכות היחסים הקרובות ביותר אנו מוצאים את ההיאחזויות והדפוסים העיקשים והפוגעניים ביותר, ודווקא שם, בקשרים שבהם כל כך חשוב לנו שיהיו מיטיבים ומאושרים, אנו מתקשים להרפות מהנטיות הלא מיטיבות שלנו, ומתגובותינו שלנו לנטיות הלא מיטיבות של האחרים.
כיצד אפשר להביא רכות, סבלנות, חוכמה וענווה למערכות יחסים ולתסכולים שהן מזמנות לנו? כיצד אפשר להתאמן במערכות היחסים הטעונות ביותר, מבלי להתייאש? מהו המסע שעלינו לעבור במערכות היחסים הקרובות, וכיצד נגייס אורך נשימה ונכונות להתרחק, להתקרב ולפתוח את הלב מחדש?
בקורס נבחן מערכות יחסים קונקרטיות, אשר ישמשו לנו כדוגמא, ונטעם מהדרכים והתרגול של איכויות הלב, בעזרתן ניתן לצעוד אל עבר החופש והקרבה:
🪷 הורים וילדים: מאשמה לחמלה- קארונה
🪷 אחים: מקנאה ותחרות לשמחה מפרגנת- מודיטה
🪷 בני זוג: מתלות ועוינות לאהבה ורצון טוב, מטה
🪷 מורים ותלמידים: מביקורת ואכזבה לאיזון ויציבות, אופקהה
🪷 נקדיש גם מפגש למסע מטינה לסליחה.
כל אחד מהמסלולים הללו הוא מסע לכל החיים, ויכול להשתקף כמובן בכל מערכות היחסים שלנו, הקרובות והרחוקות.

סופ״ש ארוך: התמודדות עם מחלה וכאב - לבעלי זיקה עם ערן הרפז ואילן לוטנברג לנושא
2026-01-14 14:30 - 18:00 | עין דור, עין דור, עין דור
הזדמנויות בשעת קושי – לפגוש אחרת תקופות מאתגרות בחיינו
תרגול מדיטציה מאפשר לנו בין היתר תובנות ונקודות מבט נוספות המאפשרות גישה חדשה כלפי מצבים מאתגרים כלחץ, מחלה, כאב, נטישה או אובדן בחיינו.
במהלך הריטריט נתרגל מדיטציה, נתבונן, נחקור ונבחן כיצד ניתן לשהות עם קושי, כאב, פחד ועצב שעולים, באופן פתוח ומאפשר וכזה הרואה במצבים מאתגרים הזדמנות לשינוי בעל ערך.
נלמד ונתרגל כיצד פיתוח חמלה, אמפטיה ושינוי פרספקטיבה ביחס לעצמנו ולאחרים מאפשרים לשחרר דפוסים שגורמים לנו לסבל מיותר ובמקביל לחוש רווחה, חיבור וקשר אנושי משמעותי לעצמנו ולאחרים.
הריטריט יכלול תרגול מדיטציה, הנחיות מדיטציה, שיחות דהרמה ומפגשים בקבוצות קטנות עם המורים.
הריטריט מיועד למתרגלים חדשים ומתרגלים מנוסים כאחת.

קרמה ריטריט יום עם יעל אלטרץ
2026-01-23 09:00 - 15:00 | מלון נווה שלום
ש מגוון שערי כניסה לדרך הדהרמה. אחת הפרספקטיבות המרתקות היא בחינת הדרך מתוך הבנת חוק הקרמה. הבנת מאפייני הקרמה ואופן פעולתה מאפשרים הבנה עמוקה של הדרך, ובהתאם עיצוב התרגול האישי שלנו.
במסגרת יום תרגול אחד נמפה את המאפיינים הכלליים של חוק הקרמה, נבחן מהם הגורמים המשפיעים על עוצמתה של פעולה, על טיהור קרמה שלילית, ועוד.
נושא מרתק זה לא נותר אינטלקטואלי בלבד, אלא הופך להיות כלי לשינוי הרגלים, התנהגות, בחירות, אתיקה יומיומית ועוד.

ריטריט שבוע : מטא - לבעלי/ות ניסיון קודם
2026-01-23 14:00 - 17:00 | עין דור, עין דור, עין דור
מטא פירושה רצון טוב, כוונה אוהבת או ידידות. ידידות כזו היא איכות חיונית להעמקה כנה ומתמידה במסע התרגול והטיפוח.
תרגול המטא מזמין לטיפוח אהבה בלתי מותנית ובלתי מוגבלת, שמרווה את חוויית העולם הבין-אישי, ומאפשרת קרקע שלוקחת אותנו אל מעבר אליה.

מטא מאפשרת לנו לפגוש את החופש בדרך הלב.

אנחנו נתרגל מטא כפי שמתרגלים ומתרגלות אותה אלפי שנים: נפנה ונחזיק בטוב לב את החוויה של גוף, לב ותודעה. משם נרחיב את טוב הלב לאנשים קרובים, רחוקים, ולכל כיוון. בהדרגה, נשלב בתרגול כיוונים נוספים: איסוף ואיחוי של הלב והתודעה, עבודה עם רגשות, נקודות מבט של תובנה, ועבודה עם נוכחויות אוהבות ותומכות.
כמו כן נתרגל איכויות נוספות מהברהמה ויהרה חמלה,שמחה וקבלה מלאה -השתוות הנפש.

יהל

מדיטציה: מההתחלה - עם ענבל הללי בלס
2026-01-29 09:00 - 11:00 | מפגש מקוון
ישנם שערים רבים דרכם אפשר להיכנס למחוזות החכמה הבודהיסטית. אחד המעניינים והאפקטיביים שבהם הוא שער האימון והמדיטציה.
עוצרים לרגע.
נושמים עמוק.
בודקים מה שלומנו.
מתקינים את הגוף ואת הנפש, לא מתוח מידי לא רפוי מידי, מתאמנים בתשומת לב בהירה ואכפתית, ובחיבור כל פעם מחדש לכוונת לבנו העמוקה. מזכירים לעצמנו שוב ושוב את הכוונה שכל מה שנבחין בו, בתוכנו ומחוצה לנו, ישמש להעמקה של הבנה וחמלה ביחס לטבע האנושי, ושאין בכוונתנו להשתמש בו נגד עצמנו או נגד אחרים. מסיימים את התרגול בהודיה לעצמנו ובשאיפה להיטיב עם עצמנו ועם הכלל.
קורס קצר זה נועד למי שמבקשים להתחיל לצעוד בנתיבי האימון המדיטטיבי, ולאלה המבקשות להיזכר מחדש ביסודות התרגול, ובקשר שבין האימון במדיטציה כפעולה נפרדת, לבין מדיטציה כהלוך נפש יומיומי, שיכול ללוות את כל פעולותינו. בקורס נתמוך בכוונה שלנו להטמיע את איכויות התרגול המבורכות ביומיום.

פרנסה נכונה עם יובל אידו טל
2026-02-02 16:00 - 19:00 | מקוון, מקוון, מקוון
“המחיר של דבר נמדד בכמה ממה שנקרא ‘חיים’ צריך לשלם בתמורה לו. בטווח הקצר ובטווח הארוך.״​
[הנרי דייויד ת’ורו]
​אנחנו חייים בזמנים מאתגרים. התקופה הזאת שופכת אור חדש-ישן על סוגיות של פרנסה, עבודה, חיי משפחה, סדרי עדיפויות והרגלי חיים. מתוך כל אלה עולות שאלות חשובות:
באיזו מידה הערכים שיקרים ללבנו ושאותם אנחנו מעוניינים לטפח באים לידי ביטוי בחיי העבודה שלנו. מה מתאמן בנו בעבודות בהן אנחנו עוסקים? את מה מטפחת בנו העבודה שלנו? ואיך אנחנו מכריעים בסוגיות של פרנסה, מה מקומם של מטרות, תוכניות ויעדים בתוך מרקם חיינו, מה מקומה של אי וודאות. מה מקומה של המנוחה. כמה אשמה עולה ומופיעה כשבאה מנוחה. ויד על הלב – האם אנחנו יודעים בכלל לנוח. כי אם לא יודעים לנוח, אז זה משהו שאפשר ללמוד. איזה מין יחס יש בין חיי העבודה שלנו לבין חיי הפנאי שלנו (האם יש לנו בכלל פנאי?), ומהי המחויבות שלנו למשפחה, לחברים, לקהילה שלנו, לעולם.
בכל הסוגיות האלה נבקש לגעת ביחד, מתוך שיח עם חוכמת הדורות בבודהיזם ומחוצה לו אצל הוגים דוגמאת הנרי דיויד ת׳ורו, ג׳ואנג דזה, דוגן ואחרים, ובעיקר מתוך השיח החי שנקיים במפגש זה של למידה משותפת.

מפגש מבוא למדיטציית זן במרכז זן השרון
2026-02-02 17:45 - 19:30 | מרכז הזן הוד השרון, ישורון 47, הוד השרון, Israel
אתם מוזמנים למפגש מבוא למדיטציית זן שיתקיים במרכז זן השרון.
ערב המבוא מיועד לחדשים ולוותיקים כאחד, ובמהלכו נעבור על דרכי המדיטציה אותן תוכלו לתרגל בקבוצה או בצורה פרטנית בביתכם.
מרכז הזן בהוד השרון הוא חלק מבית הספר הבינלאומי לזן – קואן אום, המונה למעלה ממאה מרכזים בכל העולם.
✽ ✾ ✿ ❀ ❁ ❃ ❊ ❋
למי המפגש מיועד?
המפגש מתאים לאלו אשר רוצים להתנסות לראשונה במדיטציית זן ומעוניינים להכניס תרגול מדיטציה לחייהם, ולמתרגלים עם ניסיון אשר עדיין לא התנסו במדיטציית זן ומעוניינים להרחיב את מנעד התרגול האישי שלהם.
✽ ✾ ✿ ❀ ❁ ❃ ❊ ❋
מהם עקרונות מדיטציית הזן?
– תרגול הזן מכוון אותנו לחוות את החיים כפי שהם כאן ועכשיו, ברגע הזה.
– להיוודע לטבע האמיתי שלנו ולפעול מתוך חמלה וחכמה.
– מדיטציית הזן מסייעת לשקט ושלווה פנימית.
אנו נתרגל את המדיטציה אשר נלמדת במעל 100 מרכזי קואן אום בעולם עפ”י המסורת של הזן הקוריאני.
✽ ✾ ✿ ❀ ❁ ❃ ❊ ❋
פרטי האירוע:
2 בפברואר
מקום: מרכז הזן, רח’ ישורון 47, הוד השרון (כניסה דרך שער עץ עליו כתוב Dana Yoga)
שעות: 17:45–19:30
עלות סמלית: 30 ש”ח בלבד
– כדי להבטיח את מקומכם אנא הירשמו בקישור
https://www.meshulam.co.il/s/1c5941
לשאלות ופרטים נוספים ניתן ליצור קשר עם אביטל 0544317255
✽
** יינתן זמן לשאלות ותשובות
בכדי להרשם יש לשלם את דמי ההרשמה בקישור המצורף.
דמי ההרשמה אינם ניתנים להחזרה גם במקרה של ביטול.
הקישור לתשלום עבור המפגש
https://www.meshulam.co.il/s/1c5941
✽
את מפגש המבוא מנחים תום ורד ואביטל סבג – מורי דהרמה (SDT) בבית הספר לזן ‘קואן אום’ בעלי ותק של למעלה מ19 שנים בתרגול מדיטציה.
לאחר המפגש תינתן האפשרות למשתתפים להצטרף לאחת מקבוצות הישיבה השבועיות של מרכז הזן
אתר בית הספר לזן הישראלי

תרגול מדיטציה בדרך הזן – קוואן אום ישראל

נשמח לראותכם!

סופ"ש ארוך - אי שניות - ניסיון קודם בהנחיית סטיבן פולדר וסנדיה בר-קמה בסיוע אלהיה אייל מור
2026-02-04 14:30 - 18:00 | עין דור, עין דור, עין דור
ריטריט הבודהה הלא דואלי

יש לנו נטייה להתייחס למדיטציה ולתרגול בודהיסטי במונחים של שחרור מדפוסים, הרגלים וקשיים שמגבילים אותנו. נטייה זאת נותנת עדיפות לאמיתות הנאצלות הראשונה והשנייה, ומרמז שיש מטרה שדורשת מאמץ כדי להגיע אליה.
תפיסות לא דואליות יראו תרגול מנקודת המבט של האמת הנאצלת השלישית, האמת של התעוררות. זה כמו לצנוח אל פסגת ההר במקום לטפס טיפוס ארוך עד לפסגה. זה דורש מאמץ ללא מאמץ, ואת הביטחון העמוק שאין מה להשיג. ההתחלה והסיום אינם שונים. גישה לא-דואלית זו מיוחסת בדרך כלל למחוזות של אדווייטה, דזוגצ’ן, זן ומורים עצמאיים כמו קרישנמורטי.
בסופש זה נתייחס לאופן שבו הבודהה לימד אי-דואליות.

אין דרך לאושר, אושר הוא הדרך – ריטריט סופ"ש ארוך
2026-02-05 08:00 - 17:00 | המרכז הרוחני בנווה שלום, נווה שלום
אנו מזמינים אתכם להצטרף אלינו לריטריט
“אין דרך לאושר, אושר הוא הדרך”
בוואחת אל–סלאם נווה שלום, החל מיום חמישי, 5.2.26 ועד יום שבת, 7.2.26.
למידע נוסף והרשמה: https://forms.gle/CHEvxduZ3Q3DLho39
במהלך הריטריט שלנו, נשוב להתחבר אל היופי והפליאה שבחיים.
נקדיש מרחב וזמן לשקט ולהתבוננות פנימית ונטפח את זרעי השמחה והאושר.
באמצעות הליכות מרעננות בטבע, שירה ותנועה מודעת.
בתקופה המאתגרת הזאת ובהכרה ״שאושר וסבל אינם נפרדים,״ ניגע באיכויות של רווחה ושלמות פנימית בתוכנו ובאחרים, נחדש את חוסננו ונמצא מנוחה בחוויה של יחד.
מורות הדהרמה, שאילה שליו ושיר מלר ימגוצ’י, ינחו את הריטריט בעברית ובאנגלית. תרגום יסופק לפי הצורך.

שאילה שליו Shelagh Shalev
שאילה הוסמכה בשנת 2010 בכפר שזיף (Plum Village) כמורת דהרמה במסורת ,תיך נאת האן, וקיבלה את שם הדהרמה ״שלום יקר אמיתי״.
שאילה חברה פעילה ומנחה וותיקה בסנגא של ירושלים, בקהילת תשומת הלב בישראל, ובבודהיזם המעורב חברתית.
שאילה נולדה באירלנד וחייה בירושלים.

שיר מלר-ימגוצ’י
שיר לומדת, מתרגלת ומלמדת מיינדפולנס במסורת מורה הזן תיך נאת האן.
בצעירותה החלה לפסוע בדרך הדהרמה בשהות בת שנה במנזר זן בוקוג’י ביפן.
משנת 1997 היא מנחה יחד עם בן זוגה, נובויה ימגוצ’י את סנגהת הדרך השליווה בביתם בעין הוד ושותפה פעילה בקהילת תשומת הלב בישראל מאז הקמתה.
שיר הוסמכה במרץ 2025 בכפר שזיף (Plum Village) כמורת דהרמה במסורת תיך נאת האן,
וקיבלה את שם הדהרמה “טּוב אמיתי של אי-פחד.״ היא אוצרת משנת 2005 במוזיאון וילפריד לאמנות המזרח.

מפגש מקוון בסדרת מפגשי שבילים רבים – דהרמה אחת: איך אנחנו ממציאים את המציאות
2026-02-06 10:00 - 12:30 | מפגש מקוון
משתתפים: הנזיר המכובד פניננדו בהיקהו, ד״ר גידי איפרגן, יובל אידו טל, ירון בהיר שיבר

מנחים: אבי פאר ואיתי ארצי
“בוחן מציאות” (מתוך ויקיפדיה):
“בוחן מציאות או ביקורת מציאות (באנגלית: Reality testing) הוא כינוי פסיכיאטרי ליכולתו של האדם להעריך נכונה את אופי הסביבה הפיזית והחברתית שלו.”
אדם בעל בוחן מציאות תקין הוא אדם שמחובר למציאות ותופס באופן מדויק את המצבים והסביבה שבהם הוא נמצא.
פגיעה בבוחן המציאות הוא המאפיין המובהק של פסיכוזה.
בעולם הפסיכולוגי, “בוחן מציאות” מתייחס ליכולת להבדיל בין מה שקיים באמת בעולם החיצון לבין מה שנוצר בדמיון או במחשבות שלנו.
אבל בבודהיזם נשאלות שאלות אחרות: מהי בכלל “המציאות” שאנו תופסים, והאם ניתן לראותה כפי שהיא – ללא עיוותים? האם אנו יוצרים את המציאות אותה אנו תופסים, והאם כלל קיימת “מציאות” אובייקטיבית אותה ניתן “לתפוס” ?
ההתהוות המותנית (paṭicca samuppāda) מצביעה על כך ש”המציאות” כפי שאנו חווים אותה, מתהווה מתוך תנאים שממשיכים לעצב את הדרך שבה אנו רואים את הדברים.
כך נוצרת חוויה סובייקטיבית של “מציאות” – לא כמשהו קבוע ומוחלט, אלא כתהליך דינמי שמתפתח בכל רגע.
במובן זה, גם כאשר נדמה לנו שאנו “מחוברים למציאות”, אנחנו בעצם משתתפים באופן פעיל ביצירתה.
במהלך המפגש ננסה לפקפק בתפיסת המציאות הנוכחית שלנו ונחקור:

כיצד תפיסה ותודעה משתתפות ביצירת חוויית “העולם”.
מה ההבדל בין ראיית דברים “כפי שהם” לבין ראייה מותנית בהרגלים ודפוסים מנטליים.
כיצד תרגול בודהיסטי מאפשר חופש מהיצמדות לדימויים ולפרשנויות – ופותח פתח להבנה ישירה של המציאות.
מהי התוצאה של ההפנמה הזאת על חיינו, ועל האפשרות “לצאת לחופשי מהמציאות המומצאת”.
